**Прилог 3**

**Информација о потребној техничкој документацији за примену мера побољшања**

**енергетске ефикасности и законске регулативе по којој се изводе мере енергетске**

**санације**

За потребе ефикасне реализације Програма енергетске санације потребно је да привредни субјект у понуду према грађанима урачуна и цену израде техничке документације за реализацију следећих мера енергетске ефикасности:

1. **Замена спољних прозора и врата и других транспарентних елемената термичког омотача;**

За реализацију ове мере **није потребно прибављати акт надлежног органа**.

1. **Постављање термичке изолације спољних зидова, подова на тлу и осталих делова термичког омотача према негрејаном простору;**

Ова мера се реализује на основу **Решења о одобрењу за извођење радова,** а радови се изводе према **Идејном пројекту** и **Елаборату енергетске ефикасности**.

1. **Постављање термичке изолације испод кровног покривача или таванице;**

* Уколико се у оквиру реализације ове мере термичка изолација поставља испод таванице, **није потребно прибављати акт надлежног органа.**
* Уколико се у оквиру реализације ове мере термичка изолација постaвља испод кровног покривача и обухвата и делимично/потпуно скидање кровног покривача, мера се реализује на основу **Решења о одобрењу за извођење радова**, а радови се изводе према **Идејном пројекту** и **Елаборату енергетске ефикасности.**

1. **Замена постојећег грејача простора на чврсто гориво (котла или пећи) ефикаснијим котлом на гас;**
   * Уколико се у оквиру реализације ове мере уграђује котао мање или једнаке снаге од постојећег грејача простора, **није потребно прибављати акт надлежног органа.**
   * Уколико се у оквиру реализације ове мере уграђује котао веће снаге од постојећег грејача простора, мера се реализује **на основу Решења о одобрењу за извођење радова а радови се изводе према Идејном пројекту.**
2. **Замена постојећег грејача простора на чврсто гориво (котла или пећи) ефикаснијим котлом на биомасу;**

* Уколико се у оквиру реализације ове мере уграђује котао мање или једнаке снаге од постојећег грејача простора, **није потребно прибављати акт надлежног органа**.
* Уколико се у оквиру реализације ове мере уграђује котао веће снаге од постојећег грејача простора, мера се реализује на основу **Решења о одобрењу за извођење радова** а радови се изводе према **Идејном пројекту**.

1. **Уградња топлотних пумпи;**

* Уколико се у оквиру реализације ове мере уградњом топлотне пумпе замењује постојећи грејач простора и снага топлотне пумпе је мања или једнака његовој снази, **није потребно прибављати акт надлежног органа.**
* Уколико се у оквиру реализације ове мере уградњом топлотне пумпе мења постојећи грејач простора и снага топлотне пумпе је већа од његове снаге, или се топлотна пумпа уграђује као нови топлотни извор, мера се реализује на основу **Решења о одобрењу за извођење радова** а радови се изводе према **Идејном пројекту**.

1. **Замена постојеће или уградња нове цевне мреже, грејних тела и пратећег прибора;**

* Уколико се у оквиру реализације ове мере врши замена постојеће цевне мреже, грејних тела и пратећег прибора, **није потребно прибављати акт надлежног органа**.
* Уколико се у оквиру реализације ове мере уграђује нова цевна мрежа, грејна тела и пратећи прибор, мера се реализује на основу **Решења о одобрењу за извођење радова** а радови се изводе према **Идејном пројекту**.

1. **Уградња соларних колектора у инсталацију за централну припрему потрошне топле воде;**

* Уколико у оквиру реализације ове мере, уграђени колектор или његови делови не излазе из габарита објекта, **није потребно прибављати акт надлежног органа**.
* Уколико у оквиру реализације ове мере, уграђени колектор или његови делови излазе из габарита објекта, мера се реализује на основу **Решења о одобрењу за извођење радова** а радови се изводе према **Идејном пројекту**.

1. **У градњa соларних панела и пратеће инсталације за производњу електричне енергије за сопствене потребе, уградњa двосмерног мерног уређаја за мерење предате и примљене електричне енергије и израдa неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем;**

Да би стекао статус купца-произвођача, претходно је потребно да крајњи купац:

* изгради производни објекат инсталисане производне снаге соларних панела који не могу бити већи од одобрене снаге мерног места, која је наведена у рачуну за утрошену електричну енергију, а максимално до или једнако 6 kW. Изградњу могу да врше правна лица са одговарајућом лиценцом за обављање те делатности, на основу **Општих техничких услова које мора да задовољи производни објекат.**
* прилагоди мерно место. Прилагођење мерног места врше правна лица, које је ангажовао крајњи купац, а који поседују одговарајуће сертификате или лиценце за обављање делатности, на основу **Општих техничких услова које мора да задовољи мерно место**.
* закључи уговор о потпуном снабдевању електричном енергијом са нето мерењем или нето обрачуном.
* Крајњи купац, сопствени производни објекат прикључује на своју унутрашњу инсталацију
* За постројења инсталисане снаге до 50 кW за производњу енергије из сунца за потребе крајњег купца који стиче статус купца-произвођача у складу са прописима којима се уређује коришћење обновљивих извора енергије није потребно прибављати акт надлежног органа.